Шабаз Мухаммад

Шабаз Мухаммад (, 1992 оны арваннэгдүгээр сарын 13-нд Калифорни мужийн Лонг Бич хотод төрсөн) — Америкийн сагсан бөмбөгчин бөгөөд ҮСБХ-ны Миннесота Тимберволвес багийн тоглогч юм.

Сургууль
Мухаммад Невада мужийн Лас-Вегас хотын Бишоп Горман дунд сургуулийн сагсан бөмбөгийн багт анхны улиралдаа 25.1 оноо, 7.7 бөмбөг авалт дунджилж байсан ба мужийнхаа шилдэг тоглогчоор нэрлэгдэж байв.

 Ахлах сургууль 
Түүнд Кентакки мужийн Дьюк болон Калифорнийн их сургуулиас (УКЛА) тоглох санал ирсэн ба 2012 оны дөрөвдүгээр сарын 1-нд Калифорнийн их сургуулийн багт элсчээ.

 НБА 
Мухаммад 2013 оны дөрөвдүгээр сарын 16-нд 2013 оны драфтад өрсөлдөж байгаагаа зарлав.. Улмаар тухайн оны зургаадугаар сарын 27-нд 14 дэх сонголтоор нэрлэгдсэн Мухаммад Юта Жаз багт сонгогдсон ч тэр даруй Миннесота Тимберволвес Ютагаас 21 дэх сонголт Горгуй Дьенг болон Мухаммад нарыг Трей Бёркоор солилцсон юм.

2014 оны нэгдүгээр сарын 5-нд НБА Хөгжлийн лигийн Айова Энержи багт хуваарийн дагуу очижWolves Assign Shabazz Muhammad To Iowa Energy дөрвөн тоглолтонд оролцоод буцаж ирсэн. Тэнд 24.5 оноо, самбарт довтлох хувь 57.1, 9.8 бөмбөг авалтыг дунджилсан байна.

Багийн нь гурван гишүүн бэртэлтэй байсан үед буюу хоёрдугаар сарын 8-нд анхны тоглолтондоо оролцож 12 оноог 117–110 харьцаагаар Портленд Трэйл Блэйзерс багт ялагдсан тоглолтонд авав. Хоёрдугаар сарын 25-нд хувийн дээд 20 оноог 110-101 харьцаагаар Финикс Санз багийг ялсан тоглолтонд авчээ.

Гэр бүл
Түүний эцэг Рон Холмс 1981-1985 оны хооронд Өмнөд Калифорнийн их сургуулийн багт тоглож байв. Эгч Азиа Мухаммад нь мэргэжлийн теннисчин.

Эшлэл

Холбоос

Профайл - УКЛА

Ангилал:НБА-гийн тоглогч
Ангилал:Сагсан бөмбөгийн шидэгч-хамгаалагч
Ангилал:Миннесота Тимбервулвз багийн тоглогч
Ангилал:Америкчууд
Ангилал:1992 онд төрсөн